b'\n_START_ARTICLE_\nFIA superlisens\n_START_PARAGRAPH_\nFIA superlisens er en lisens som gir innehaveren tillatelse til \xc3\xa5 delta i Formel 1-l\xc3\xb8p og \xc3\xa5 kj\xc3\xb8re en Formel 1-bil som testf\xc3\xb8rer. Den utstedes av Det internasjonale bilsportforbundet (FIA) til f\xc3\xb8rere som har oppfylt kriteriene for suksess i lavere motorsportskategorier.\n_START_SECTION_\nF\xc3\xb8rerens nasjonalitet\n_START_PARAGRAPH_\nNasjonaliteten som oppgis p\xc3\xa5 racinglisensen er den samme som oppgis p\xc3\xa5 f\xc3\xb8rerens pass. Dette er ikke n\xc3\xb8dvendigvis det samme landet som utsteder racinglisensen. En franskmann som bor i Tyskland kan kj\xc3\xb8re med en tysk lisens, men nasjonaliteten vil fremdeles blitt oppgitt som fransk. For \xc3\xa5 kunne kj\xc3\xb8re med tysk nasjonalitet, ville f\xc3\xb8reren m\xc3\xa5tte skaffe seg tysk statsborgerskap. F\xc3\xb8rere med dobbelt statsborgerskap kan velge sin \xc2\xaboffisielle\xc2\xbb nasjonalitet.'